Tampere 30.3.2015

Opetus- ja kulttuuriministeriö

PL 29

00023 VALTIONEUVOSTO

kirjaamo@minedu.fi

heidi.sulander@minedu.fi

PIRKANMAAN LIITON Lausunto valtioneuvoston asetuksesta

liikunnan edistämisestä

 Opetus- ja kulttuuriministeriö on 13.3.2015 päivätyllä kirjeellään pyytänyt lausuntoa valtioneuvoston asetuksesta liikunnan edistämisestä. Lausunto on pyydetty antamaan 10.4.2015 mennessä.

 Pirkanmaan liitto antaa asetuksen muuttamisesta seuraavan lausunnon:

Antaessaan lausunnon liikuntalakiluonnoksesta 5.5.2014 Pirkanmaan maakuntahallitus lausui alueellisen liikuntaneuvoston kokoonpanon jäsenmäärästä seuraavaa:

*”Länsi- ja Sisä-Suomen aluehallintoviraston alueella, joka on nykyisen alueellisen liikuntaneuvoston toimialue, on viisi maakuntaa, 86 kuntaa ja 1,2 miljoonaa asukasta. Lisäksi alue on kaksikielinen.*

*Esitetty jäsenmäärän vähentäminen (1+12) vaikeuttaisi suurella Länsi- ja Sisä-Suomen alueella liikuntaan laajasti perehtyneen ja yhteiskuntapoliittisesti monipuolisen jäsenistön valintaa. Huomioon otettavia näkökulmia henkilövalinnoissa ovat kunnallisen liikuntatoimen ja liikuntajärjestötyön tuntemus, liikunnan olosuhteiden tuntemus, lasten, aikuisten ja ikä-ihmisten liikunta-alojen tuntemus, yhden maakunnan alueellinen kattavuus, sukupuolten välinen tasa-arvo,*

*huippu-, kilpa- ja harrasteliikunnan osaaminen, erityisryhmien liikunta, liikunnan merkitys ihmisen elämänkulussa laajasti, liikuntasuunnittelun, liikunnan talouden ja koko liikunnan hallinnollisen kokonaisuuden hallinta.”*

Länsi- ja Sisä-Suomen alueellisessa liikuntaneuvostossa on nykyisin enimmäismäärä eli puheenjohtaja ja 16 jäsentä.

Uudistamme edellä mainitun lausuntomme ja esitämme, että alueellisen liikuntaneuvoston kokoonpanon enimmäismäärää ei vähennetä nykyisin voimassaolevasta 1+16:sta (puheenjohtaja ja 16 jäsentä).

 Lisäksi esitämme, että alueelliselle liikuntaneuvostolle tulee antaa toimivaltaa ns. pienten rakentamishankkeiden valtionavustuksista päättämiseen niiden perusteiden mukaisesti, jotka opetus- ja kulttuuriministeriö kulloinkin päättää.

 Lisätietoja antavat maakuntajohtaja Esa Halme, 040 500 3531, esa.halme@pirkanmaa.fi, ja edunvalvontapäällikkö Jouni Koskela, 050 527 2129, jouni.koskela@pirkanmaa.fi.

PIRKANMAAN LIITTO

 ESA HALME

 Maakuntajohtaja Esa Halme